মোহাম্মদ আসাদুজ্জামান জানান।  উপজেলা কৃষি সম্প্রসারণ অফিসার জানান, গত বৃহস্পতিবার ৭ জুলাই সকাল সাড়ে ১০ টার দিকে উপজেলা কৃষি অফিসার কৃষিবিদ মোহাম্মদ ফজলুল বারী অফিস থেকে বের হয়ে যান। এরপর দুপুর ১২ টা থেকে তিনি অফিসে না আসায় তার মোবাইল ফোনে একাধিক বার যোগাযোগ করেও ফোন বন্ধ থাকার বিষয়টি বিভাগীয় কর্তৃপরে নিকট জানানো হয়। কর্তৃপরে অনুমতিক্রমে ঐ দিন রাতে উখিয়া থানায় কৃষি অফিসারের নিখোঁজ হওয়া সক্রান্ত একটি সাধারণ ডায়রী লিপিবদ্ধ করা হয়। উল্লেখ্য যে, উপজেলা কৃষি কর্মকর্তা হৃদ রোগে আক্রান্ত হওয়ায় গত ৭  এপ্রিল তিনি উন্নত চিকিৎসার জন্য তিন মাসের ছুটি নিয়ে বাড়িতে চিকিৎসাধীন ছিলেন। প্রায় ৩ মাস চিকিৎসা শেষে তিনি গত ৫ জুলাই কর্মস্থলে যোগদান করেন। তিনি হৃদরোগ, উচ্চ রক্তচাপ ও মানসিক নানা রোগে আক্রান্ত হয়ে প্রায় অসুস্থ থাকেন বলে তার সহকর্মীরা জানান। নিখোঁজ কৃষি অফিসার ফজলুল বারীর সন্ধান চেয়ে বিভিন্ন স্থানে খোজখবর নেওয়ার পরও সন্ধান মিলেনি। অবশেষে গতকাল ১১ জুলাই সোমবার সকাল ৭টার দিকে চট্টগ্রামের পতেঙ্গা সৈকত এলাকায় অচেতন অবস্থায় স্থানীয় লোকজন তাকে উদ্ধার করে এবং তার পকেটে থাকা বন্ধ মোবাইল ফোন চালু করে উখিয়া কৃষি অফিসে  যোগাযোগ করেন। উখিয়া কৃষি অফিস থেকে চট্টগ্রাম বিভাগীয় অফিসের মাধ্যমে তাকে উদ্ধার করে চিকিৎসা সেবার পর সন্ধ্যানাগাদ তার নিকট আত্মীয়দের নিকট হস্তান্তর করা হয়েছে বলে জানা গেছে।